Βίων ο Αβδηρίτης

Ο Βίων ο Αβδηρίτης (430 - 370 π.Χ.) ήταν αρχαίος Έλληνας αστρονόμος και μαθηματικός με καταγωγή από τα Άβδηρα της Θράκης. Έγραψε σε Ιωνική και Αττική διάλεκτο, και ήταν μαθητής του Δημόκριτου, ενώ ο Στράβωνας τον αναφέρει ως αστρολόγο.

Μέσω του Διογένη Λαέρτιου αναφέρεται πως ήταν ο πρώτος που υποστήριξε πως σε μερικές περιοχές της Γης η νύχτα διαρκεί για 6 μήνες, ενώ κατά τους άλλους 6 μήνες επικρατεί η ημέρα. Ασχολήθηκε επίσης με τη συσχέτιση της φοράς των ανέμων και του κλίματος, και θεωρείται πιθανό πως είχε ταξιδέψει σε μακρινές περιοχές.

Παραπομπές

Αρχαίοι Θράκες
Αρχαίοι Αβδηρίτες
Αρχαίοι Έλληνες μαθηματικοί
Αρχαίοι Έλληνες αστρονόμοι